കള്ളനും ഭഗവതിയും

2023ൽ പുറത്തിറങ്ങിയ മലയാള ഫാന്റസി കോമഡി ചലച്ചിത്രമാണ് കള്ളനും ഭഗവതിയും. ഈസ്റ്റ് കോസ്റ്റ് വിജയനാണ് ഈ സിനിമയുടെ രചനയും സംവിധാനവും നിർമ്മാണവും വിതരണവും നിർവഹിച്ചിരിക്കുന്നത്.  കെ. വി. അനിൽ എഴുതിയ അതേ പേരിലുള്ള നോവലിൻ്റെ ചലച്ചിത്രാവിഷ്കാരമാണിത്. വിഷ്ണു ഉണ്ണികൃഷ്ണൻ, മോക്ഷ, അനുശ്രീ എന്നിവരാണ് ചിത്രത്തിലെ പ്രധാന താരങ്ങൾ. രാജേഷ് മാധവൻ, പ്രേം കുമാർ, സലിം കുമാർ, മാല പാർവതി, ജയൻ ചേർത്തല, ശ്രീകാന്ത് മുരളി, നോബി മാർക്കോസ് എന്നിവരും പ്രധാന വേഷങ്ങളിൽ അഭിനയിച്ചിരിക്കുന്നു. രഞ്ജിൻ രാജ് ആണ് ചിത്രത്തിൻ്റെ സംഗീതം ഒരുക്കിയിരിക്കുന്നത്.

2022 നവംബർ മുതൽ 2023 ജനുവരി വരെയുള്ള 37 ദിവസത്തെ കാലയളവിൽ പാലക്കാടാണ്  ഈ ചലച്ചിത്രത്തിന്റെ പ്രധാന ചിത്രീകരണം നടത്തിയത്. കള്ളനും ഭഗവതിയും 2023 മാർച്ച് 31ന് തിയേറ്ററുകളിൽ പുറത്തിറങ്ങി.

 കഥാസാരം 
ചെറിയ മോഷണങ്ങൾ ചെയ്തതുകൊണ്ട് കള്ളൻ എന്ന് അറിയപ്പെട്ടിരുന്ന മാത്തപ്പൻ ഉണ്ണി ജീവിതം അവസാനിപ്പിക്കാൻ തീരുമാനിക്കുന്നു. സാമ്പത്തികമായി ഒന്നും നേടാത്തതിനാൽ അവസാന മാർഗ്ഗമായി ക്ഷേത്രത്തിൽ നിന്ന് കൃഷ്ണവിഗ്രഹം മോഷ്ടിക്കാൻ മാത്തപ്പൻ തീരുമാനിക്കുന്നു.

പിതാവ് പണയം വെച്ച വീട് തിരിച്ചെടുക്കാനുള്ള സാമ്പത്തികസ്ഥിതി ഇല്ലാതിരുന്ന പ്രിയാമണി ഒരു രാത്രി വീട് വിടുന്നു. മോഷണശ്രമത്തിനിടെ പിടിക്കപ്പെടാതിരിക്കാൻ പള്ളിയിൽ അഭയം തേടുന്ന മാത്തപ്പനെ പ്രിയ പള്ളി ശ്മശാനത്തിൽവച്ച് കണ്ടുമുട്ടുന്നു. ഒരുമിച്ച് ഒളിച്ചിരുന്ന ഇരുവരും അവരുടെ ദുരവസ്ഥ പങ്കിടുന്നു. രക്ഷപ്പെടാനുള്ള അവസാന ശ്രമമെന്ന നിലയിൽ, നദിക്ക് കുറുകെ വനപ്രദേശത്തുള്ള ഗുഹാക്ഷേത്രത്തിൽ ഉപേക്ഷിക്കപ്പെട്ട ഭഗവതിയുടെ വിഗ്രഹം മോഷ്ടിക്കാൻ പ്രിയ മാത്തപ്പനെ ഉപദേശിക്കുന്നു.

നദിക്ക് കുറുകെ നീന്തി കാട്ടിൽ ചെന്ന് വിഗ്രഹം മോഷ്ടിക്കുകയും ചെയ്ത ശേഷം തിരിച്ച് നീന്തുന്നതിനിടെ മാത്തപ്പൻ കുഴയുകയും പുഴയുടെ അടിത്തട്ടിലേക്ക് പതിക്കുകയും ചെയ്യുന്നു. അവിടെനിന്ന് ഭഗവതി മാത്തപ്പനെ രക്ഷിക്കുന്നു. മാത്തപ്പന്റെ ഗ്രാമത്തിലെ ദേവീക്ഷേത്രം പുനർ പ്രതിഷ്ഠിക്കുന്നതുവരെ തനിക്ക് മാത്തപ്പന്റെ വീട്ടിൽ താമസിക്കണമെന്ന് ഭഗവതി മാത്തപ്പനോട് ആവശ്യപ്പെടുന്നു. പിന്നീട്, ഭഗവതി മാത്തപ്പന്റെ വീട്ടിൽ താമസമാരംഭിക്കുകയും അതിനു ശേഷം നടക്കുന്ന തുട‍ർസംഭവങ്ങളും സിനിമ വിവരിക്കുന്നു.

താരനിര
 ക്ര.നം.  താരം വേഷം1വിഷ്ണു ഉണ്ണികൃഷ്ണൻ  കള്ളൻ മാത്തപ്പൻ2അനുശ്രീ  പ്രിയാമണി3മോക്ഷ  ഭഗവതി4ജോണി ആന്റണി  മന്ത്രവാദി5അൽത്താഫ് സലീം  മന്ത്രവാദിയുടെ സഹായി6രാജേഷ് മാധവൻ  വല്ലഭൻ7പ്രേം കുമാർ  എസ്. ഐ. സുധംശു8മാല പാർവ്വതി  പ്രിയാമണിയുടെ അമ്മ9ജയൻ ചേർത്തല  പ്രിയാമണിയുടെ പിതാവ്10ജയശങ്കർ  മാത്തപ്പന്റെ പിതാവ്11രഞ്ജിനി ജോർജ്  മാതപ്പന്റെ അമ്മ12മാസ്റ്റർ ഹാതിം  മാത്തപ്പന്റെ കുട്ടിക്കാലം13ശ്രീകാന്ത് മുരളി  ബാലൻ മാഷ്14ചെമ്പിൽ അശോകൻ  ഭക്ത മാനസൻ15സലീം കുമാർ  പുരോഹിതൻ16ജയകുമാർ  ഓട്ടോ ഡ്രൈവർ കൊടാമണി17നോബി മാർക്കോസ്  പോലീസുകാരൻ18രതീഷ് ഗിന്നസ്  പത്രോസ് (പോലീസ്) 19ജയപ്രകാശ് കുളൂർ  തിരുമണി20ബെന്ന ജോൺ  വനജ21ബേബി സോയ  വസന്തിയുടെ കുട്ടിക്കാലം22നിശാന ഫാത്തിമ കെ. കെ  പ്രിയാമണിയുടെ കുട്ടിക്കാലം23കവിത ബൈജു  ഡോക്ടർ24സ്നേഹ ചന്ദ്ര  നഴ്സ്25  
ഗാനങ്ങൾ
വരികൾ:സന്തൊഷ് വർമ
ഈണം:  രഞ്ജിൻ രാജ് വർമ
 നമ്പർ.  പാട്ട്  പാട്ടുകാർ   രാഗം  1  കാലിത്തൊഴുത്തിൽബിജു നാരായണൻഭദ്ര,രാജിൻ,ദിവ്യ എസ്. മേനോൻ ,ശ്രീരാജ് സഹജൻ ,മിലൻ ജോയ് ,രഞ്ജിൻ രാജ് വർമ്മ  2 മറക്കില്ല ഞാൻ കാർത്തിക്ക്  3  നന്മയുള്ള നാട്വിദ്യാധരൻ  4  നമസ്തേ ശരണ്യേമധു ബാലകൃഷ്ണൻ  5 നിത്യാനന്ദകരി മധു ബാലകൃഷ്ണൻ  6 ഓം ഹ്രീം മധു ബാലകൃഷ്ണൻ  7 ശിവശക്തിയുക്തോ മധു ബാലകൃഷ്ണൻ 8 പ്രഭാവതി പ്രഭാരൂപാ മധു ബാലകൃഷ്ണൻ  9 ശ്രീ മാതാ ശ്രീ മഹാരാജ്ഞീ  ദിവ്യ എസ്. മേനോൻ,ഭദ്ര രാജിൻ,മേഘ ജോസ്‌കുട്ടി  10 സുമുഖീ നളിനീ മധു ബാലകൃഷ്ണൻ  11യാ ദേവി സർവ്വ ഭൂതേഷു രഞ്ജിൻ രാജ് വർമ്മ

 നിർമ്മാണം 
2022 നവംബറിലാണ് ചിത്രത്തിൻ്റെ പേര് പ്രഖ്യാപിച്ചത്. കെ. വി. അനിൽ എഴുതിയ കള്ളനും ഭഗവതിയും എന്ന നോവലിൻ്റെ ചലച്ചിത്രാവിഷ്കാരമാണിത്. ബംഗാളി നടി മോക്ഷ ഈ ചിത്രത്തിലൂടെയാണ് മലയാളത്തിൽ അരങ്ങേറ്റം കുറിച്ചത്. 

2022 നവംബർ 23നാണ് ചിത്രത്തിൻ്റെ പ്രധാന ചിത്രീകരണം ആരംഭിച്ചത്. 2023 ജനുവരി 2ന് പാലക്കാട് വച്ച് മുഴുവൻ ചിത്രീകരണവും പൂർത്തിയാക്കി. 37 ദിവസം കൊണ്ട് ചിത്രീകരണം പൂർത്തിയായി. രതീഷ് റാം ഛായാഗ്രഹണവും ജോൺകുട്ടി എഡിറ്റിംഗും നിർവ്വഹിച്ചു.

 ശബ്ദരേഖ 
ചിത്രത്തിൻ്റെ പ്രധാന സംഗീതവും ഗാനങ്ങളും രചിച്ചത് രഞ്ജിൻ രാജ് ആണ്.

 സ്വീകരണം 
ഓൺമനോരമയിൽ നിന്നുള്ള ഒരു നിരൂപകൻ പ്രസ്താവിച്ചത് "കള്ളനും ഭഗവതിയും പ്രേക്ഷകരുടെ ഭാവനയെ പിടിച്ചെടുക്കുന്ന ചെറുതെങ്കിലും വിനോദകരമായ ഒരു സിനിമയാണ്" എന്നാണ്. നല്ല നർമ്മം, ഫാന്റസി, വിഷ്വലുകൾ, ഗാനങ്ങൾ എന്നിവയുള്ള മനോഹരമായ ചിത്രമാണിതെന്ന് മനോരമ ഓൺലൈനിൽ നിന്നുള്ള നിരൂപകൻ അഭിപ്രായപ്പെടുകയും പ്രത്യേകിച്ച് ഉണ്ണികൃഷ്ണൻ, മോക്ഷ, അനുശ്രീ എന്നിവരുടെ പ്രകടനങ്ങളെ പ്രശംസിക്കുകയും ചെയ്തു. കള്ളനും ഭഗവതിയും മനോഹരമായ ഒരു സ്വപ്നത്തിന്റെ ദൃശ്യ പ്രാതിനിധ്യമാണെന്ന് മാതൃഭൂമി വിമർശകൻ അഭിപ്രായപ്പെടുകയും മോക്ഷയുടെ അഭിനയത്തെ പ്രത്യേകിച്ച് പ്രശംസിക്കുകയും ചെയ്തു.

ടൈംസ് ഓഫ് ഇന്ത്യയിലെ അന്ന മാത്യൂസ് 5 നക്ഷത്രങ്ങളിൽ രണ്ടര നക്ഷത്രങ്ങൾ നൽകി.

 അവലംബങ്ങൾ 

 പുറത്തേക്കുള്ള കണ്ണികൾ 


വർഗ്ഗം:ഹിന്ദുപുരാണചലച്ചിത്രങ്ങൾ
വർഗ്ഗം:2020-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:2023-ൽ പുറത്തിറങ്ങിയ മലയാളചലച്ചിത്രങ്ങൾ